《赠齐千户奉丧回葬江西饶州》
明代·程通

严父骑鲸飞上天，承家尚有子英年。一官护卫参王驾，万里奔丧问客船。

辽海月明惊鹤唳，芝山天相得牛眠。故园襄事毋留恋，忠孝男儿要两全。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。